Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: A 27/1996. (X. 4.) FM rendelet melléklete az alábbiak
Paragraph Index: 88

2. A szakma mesterszintű gyakorlása során előforduló legfontosabb feladatcsoportok Az öt szakág tejtermékgyártó mestereinek közös feladata Technológiai berendezéseket üzemeltet: — ellenőrzi a technológiai vonal üzemképességét, — biztosítja a működtetéshez szükséges feltételeket, — beállítja az üzemeltetési paramétereket, és üzemelteti a gépeket, berendezéseket. Higiéniai, munkavédelmi és környezetvédelmi szabályokat betart és betartat: — betartja és betartatja az egészségügyi alkalmassági és személyi higiéniai előírásokat, — biztosítja a gyártás higiéniai feltételeit az üzem tisztítási és fertőtlenítési utasítása szerint, — betartja és betartatja az előírt környezetvédelmi és munkavédelmi szabályokat, — összegyűjti, kezeli, illetve elszállíttatja a keletkezett környezetszennyező anyagokat. Minőségbiztosítási, minőségellenőrzési rendszert működtet: — elvégzi a gyártásközi vizsgálatokat, minősít, beavatkozik, — elemzi a termelési adatokat, következtet, alkalmaz, és a hibák kijavítására szakmailag helyes döntés hoz, — betartja az üzem HACCP vagy egyes elemeinek előírásait, — folyamatosan elvégzi az érzékszervi vizsgálatokat, — minősíti a készterméket. Gazdaságosan termel: — a lehetőségekhez mérten csökkenti a termelési veszteségeket, — ésszerűen gazdálkodik a felhasznált anyagokkal, — optimális létszámmal termel, — takarékosan gazdálkodik az energiával és vízzel. Irányít: — együttműködésre készteti, motiválja beosztottait, — alapfokon alkalmazza a számítógépet, — kapcsolatot tart a belső szakterületekkel, — szervez, irányít, ellenőriz, informálódik és informál. Szaktudását fejleszti és átadja: — szakirodalmat, szaksajtót olvas, — továbbképzéseken és üzemlátogatásokon részt vesz, — látogatja a szakmai rendezvényeket, — a megszerzett új ismereteket igyekszik alkalmazni. Vállalkozik: — részt vesz a rábízott tanulók szakképzésében, — elősegíti a munkatársak szakmai fejlődését, — felismeri a fogyasztói igényeket, — beindítja és működteti a vállalkozását, — marketingtevékenységet végez. Ezeken a feladatokon kívül az egyes szakágak speciális feladatai: 2.1. A friss tejterméket gyártó mester Pasztőrözött fogyasztói tejet, tejfölt, kefírt, joghurtféleségeket, habtejszínt és ízesített tejtermékeket gyárt: — átveszi az alapanyagot minőségileg és mennyiségileg, — minősíti az alapanyagot, — elvégzi a tej tisztítását, fölözését, a zsírtartalom beállítását, — homogénez, — hőkezel és hűt, — bekeveri az ízesítő- és adalékanyagokat, — biztosítja és felhasználja a megfelelő minőségű, mennyiségű és összetételű savanyítókat, — savanyít, alvaszt, érlel, — adagol, csomagol, hűtve tárol. 2.2. A tartós tejterméket gyártó mester Ultrapasztőrözéssel, valamint részleges vagy teljes vízelvonással tartós termékeket gyárt: — átveszi az alapanyagot minőségileg és mennyiségileg, — minősíti az alapanyagot, 1998/2. szám — elvégzi a tej tisztítását, fölözését, a zsírtartalom beállítását, — homogénez, — hőkezel és hűt, — bekeveri az ízesítő- és adalékanyagokat, — ultrapasztőröz és szükség szerint homogénez, — aszeptikusan tárol és csomagol, — a szükséges ideig karanténban tárol, majd raktároz, — besűrít, szükség esetén kristályosít, — szárít, leválaszt, adagol, csomagol, tárol. 2.3. A vaj- és vajkészítménygyártó mester Különböző vajféleségeket, valamint natúr és ízesített vajkészítményeket gyárt: — átveszi az alapanyagot minőségileg és mennyiségileg, — minősíti az alapanyagot, — elvégzi a tej tisztítását, fölözését, a zsírtartalom beállítását, — elvégzi a tejszín különleges kezelését, — hőkezel és hűt, — homogénez, — biztosítja és felhasználja a megfelelő minőségű, mennyiségű és összetételű savanyítókat, — érleli a tejszínt és vajat, vajkészítményt gyárt, — adagol, csomagol, hűtve tárol. 2.4. A sajtgyártó mester Túrót, friss-, lágy-, félkemény és kemény (rúzzsal érő, illetve nemespenésszel érő) sajtot gyárt: — átveszi az alapanyagot minőségileg, mennyiségileg, — minősíti az alapanyagot, — előkezeli a tejet, — elvégzi a tej tisztítását, fölözését, a zsírtartalom beállítását, — homogénez, — hőkezel és hűt, — kezeli az üsttejet, — biztosítja a megfelelő mennyiségű és minőségű és összetételű savanyítókat, — a tejet bekultúrázza és/vagy beoltja, — kádmunkát végez, — elvégzi az alvadék különleges kezelését, — szükség esetén ízesít, — elvégzi a formázást, csurgatást, préselést, — sóz, érlel, adagol, csomagol, — hűtve tárol. 2.5. Az ömlesztő- és sajtkészítménygyártó mester Vágható, kenhető, krémszerűen kenhető (natúr és ízesített) ömlesztett sajtot, valamint sajtkészítményeket gyárt: — átveszi az alapanyagot minőségileg és mennyiségileg, — minősíti az alapanyagot, — receptúrát készít, — az alapanyagot előkészíti, darabolja, darálja, — az anyagokat beméri, — ömleszt és hőkezel, — szükség esetén hűt, füstöl, adagol, csomagol, — hűt, — hűtve tárol. III. Szakmai követelmények Mind az öt szakág tejtermékgyártó mesterére egyaránt vonatkozó követelmények:

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes